โรรุว์/พลังและความสามารถ/การผสมไฟ

### **การผสมไฟ**

การผสมไฟ คือการนำไฟนรกมากกว่า 1 ขุม มาใช้ร่วมกัน เพื่อให้เกิดความร้อนที่สูง หรือมีพลังที่มากกว่า แต่การผสมไฟนั้นซับซ้อนกว่าการที่แค่นำไฟสองอันมารวมกันโดยตรง เพราะไฟแต่ละขุมมีความร้อนและความหนาแน่นที่ไม่เท่ากัน ดังนั้นการผสมไฟจึงอาศัยการจินตนาการโครงสร้างของไฟ และโครงสร้างของเป้าหมายที่ผู้ผสมต้องการให้ไฟรวมออกมา โดยการผสมที่ดีจึงต้องใช้ประสบการณ์ และการลองผิดลองถูก ไฟที่ผสมออกมาดีจะมีความเสถียร ไม่ระเบิดออก และไฟที่ร้อนกว่าไม่กัดกินไฟที่ร้อนน้อยกว่า

#### **ตะบองไฟผสม :**

ตะบองไฟผสมเป็นรูปแบบการผสมไฟแรกที่โรรุว์ทำสำเร็จหากไม่นับในบุคลิกของร่างเทียมเจ้านรก โดยตะบองไฟผสมเกิดขึ้นครั้งแรกเมื่อโรรุว์ไปฝึกกับรชตะ แล้วรชตะขังโรรุว์ไว้ในกรงสัตว์นรกอเวจี ระดับจอมมาร โดยมีเงื่อนไขว่าประตูจะเปิดออกก็ต่อเมื่อโรรุว์สามารถล้มพวกมันได้ 100 ตัวพร้อมกัน เมื่อโรรุว์เลิกกังวลเรื่องความเสี่ยงจึงสร้างมันขึ้นด้วยการสร้างระเบิดไฟผสมแปดขุมแล้วหน่วงมันไว้ด้วยการหุ้มด้วยเกราะจงกล ผลลัพธ์คือมีความรุนแรงมาก เท่ากับหมัดของอริษฐ์ที่โจมตีด้วยความเร็วสูง 50 หมัดในการฟาดแต่ละครั้ง รชตะเรียกสรุปว่ามันเป็นอาวุธกระแทกสั่นสะเทือนด้วยความเร็วสูง แต่ไฟผสมชนิดนี้ไม่มีความเสถียร พลัง,ความเร็ว และคุณสมบัติเปลี่ยนตลอดเวลา จึงมีระยะเวลาการใช้สั้น  ภายหลังโรรุว์ก็ยังใช้ตะบองไฟผสมในการฝึกอื่นๆกับรชตะ โดยมีการลองปรับท่า เช่น ท่าคล้ายท่าที่ท่านทิวาสู้กับทมิฬ โดยมีครั้งหนึ่งที่โรรุว์ลองดื่มไฟผสมเข้าไปเพิ่มพลังให้ตัวเอง ซึ่งรชตะเล่าว่าโรรุว์สามาถตีโดนหัวของตน โรรุว์ในร่างนั้นแข็งแกร่งและรวดเร็วจนรชตะแทบหยุดไม่ได้ แต่จะคลั่งจนสติหายไม่สามารถจำอะไรได้ และร่างกายเสียหายอย่างหนัก

#### **โรรุวกัน :**

โรรุว์ได้ไอเดียเริ่มต้นของโรรุวกันมาจากตอนที่โรรุว์ฝืนตัวเองเพื่อขยายขนาดไฟให้ใหญ่เกินตัว ตอนที่ทำตะบองไฟผสม ไฟมันจึงทำให้เกราะจงกลเสียหาย จนครั้งสุดท้ายดื่มไฟผสม แล้วบาดเจ็บสาหัส สุวรรณจึงขอให้โรรุว์ชะลอการฝึก และโดด 1 วัน ไปยังตลาดนัดวิญญาน หลังจากเลือกซื้อปืนเสร็จ โรรุว์จึงได้ไอเดียขึ้น จากนั้นก็เลยเริ่มการฝึกกับธาดา และสำเร็จกระสุนแรกก็ทำสำเร็จในการต่อสู้กับรชตะ เพื่อหนีจากนรกไปช่วยคาธสู้กับผู้หยั่งรู้ นั่นคือ กระสุนดับพญายม แต่เทคนิคหลักในการผสมไฟของกระสุนส่วนใหญ่ในโรรุวกันกลับเป็นคนละเทคนิคกับของกระสุน โดยโรรุว์ปรับเป็นการผสมไฟแบบทั่วไป เพราะได้รับคำแนะนำจากธาดาว่าแม้กระสุนดับพญายมจะแรงมากแต่ยังไม่สามารถใช้ในการต่อสู้จริงได้ ซึ่งการผสมแบบนี้จะเน้นที่การออกแบบ, ปรับโครงสร้าง และควบคุมความหนาแน่น ให้ไฟอยู่ร่วมกันไม่ทำลายกันเอง โรรุว์ได้ไอเดียนี้มาจากตอนที่ชาลิกซ้อมวิ่ง นั่นคือออกแบบโครงสร้างให้ไฟขุมต่ำอยู่ภายใน เมื่อมีแนววิ่งที่แคบบกว่าสามารถตีขึ้นมาเสมอไฟขุมสูง ด้วยการหมุนวนเพื่อเพิ่มความเร็ว ไฟขุมสูงอยู่ภายนอก หุ้มเพิ่มพลังและควบคุมไม่ให้ระเบิด ออกมาเป็นกระสุนต่อไป

ส่วนเทคนิคของกระสุนดับพญายม จะเป็นการผสมไฟแบบหลอมรวม ซึ่งเป็นการรวมโครงสร้างไฟขนาดเล็ก โดยต้องใช้เวลา และประสบการณ์มาก แต่ก็จะได้ไฟที่มีความร้อนสูงกว่ามากเช่นกัน ท่านี้สามารถเปรียบเทียบได้คล้ายกับ ท่าหมัดไฟผสมแปดขุมของทิวาในร่างเทียมเจ้านรก หรือเมื่อเปรียบเทียบการผสมไฟแบบทั่วไป กับการผสมไฟแบบหลอมรวมนี้ สามารถเปรียบเทียบว่าแบบทั่วไป เหมือนปฎิกิริยานิวเคลียร์ฟิชชั่น ส่วนแบบหลอมรวม จะเหมือนปฎิกิริยานิวเคลียร์ฟิวชั่น ที่หลอมรวมสิ่งเล็กให้เกิดพลังงานมหาศาล มากกว่าฟิชชั่นกว่า 1,000 เท่า

นอกจากนี้ชนิดของปลอกกระสุนจะระบุด้วยเลขนำ .๔\_ จะเป็นปลอกกระสุนจะทำจากไฟแข็งหุ้มด้วยไฟผลาญ, .๕\_ จะเป็นปลอกกระสุนจะทำจากเกราะจงกล แต่ใช้งานได้เมื่อขอบเขตไร้อัตตา (ขั้นต้น) เพื่อยิง.๕๕ ปัทมาวุธ สวมร่าง และปืนก่อนเท่านั้น ส่วนกระสุนดับพญายมยังไม่เป็นที่ระบุแน่ชัดถึงชนิดของปลอกกระสุน

##### **.๔๑ กระสุนลูกซองเพลิง** :

ปลอกกระสุนไฟผลาญผสมกับไฟแข็งที่สามารถสร้างอาวุธสร้างเป็นกระสุนที่ยิงอาวุธหลายรูปแบบออกมา โรรุว์สามารถปรับประเภท และรูปร่างอาวุธที่ยิงออกมาได้อย่างอิสระ เช่นในครั้งที่สู้กันเพื่อแย่งฉัตรแก้ว โรรุว์ได้เปลี่ยนกระสุนให้เป็นลูกกรมชิ่งได้ ตามแบบวิธีการยิงลูกแก้วของเมขลา

##### **.๔๒ กระสุนพายุใยทมิฬ** :

ปลอกกระสุนไฟผลาญผสมกับไฟด้ายที่สามารถสร้างด้ายไฟที่มีความเหนียวและระเบิดได้ออกมา พันธการศัตรู เหมาะแก่การจับกุม และยังสามารถใช้ป้องกันได้แม้กระทั้งฉัตรแก้ว เช่นสามารถระเบิดออกมาได้เรียกว่าระเบิดพายุใยทมิฬ

##### **.๔๓ กระสุนสาปทะลวงเกราะ** :

ปลอกกระสุนไฟผลาญผสมกับไฟประหลาดที่สามารถเปลี่ยนสภาพสิ่งที่มันเผาสร้างเป็นกระสุนที่ยิง แล้วจะเปลี่ยนร่างกายศัตรูให้กลายเป็นเนื้อสัตว์นรกที่เปื่อยยุ่ยก่อนที่กระสุนจะสัมผัสโดน ช่วยให้มันทะลุการป้องกันทางกายภาพ

##### **.๔๔ กระสุนไฟประลัยกัลป์** :

ปลอกกระสุนไฟผลาญ ผสมกับไฟผลาญในที่จะเผาจนกว่าสิ่งที่ถูกเผาจะไหม้เป็นธุลี หรือทนไฟได้ ออกมาเป็นกระสุนไฟผสมระดับโมเลกุณ ที่จะเผาเป้าหมายไปเรื่อยๆ แต่มันจะทำให้ปืนแตก และโรรุว์สิ้นสภาพเมื่อยิงออกไป

##### **.๕๔ กระสุนไฟประลัยกัลป์ (แบบหลอมรวม)** :

หลังจากเห็นขีดจำกัดของการใช้ไฟหุ้มไฟ ในกระสุนกลุ่ม .๔\_ ที่เป็นปลอกกระสุนไฟผลาญ ซึ่งเหมาะกับการใช้กับไฟของขุมที่ต่ำกว่าเท่านั้น (1-3) เมื่อยิง .๔๔ ทั้งปืน และโรรุว์ไม่สามารถรับแรงถีบกลับได้ .๕๔ จึงเป็นการต่อยอดจากกระสุน .๔๔ โดยใช้ร่วมกับร่างเกราะจงกลของปัทมาวุธ และเปลี่ยนปลอกกระสุนเกราะจงกล ผลจึงมีความรุนแรงสูงกว่ามากเพราะเป็นกระสุนแบบหลอมรวม

##### **.๕๕ ปัทมาวุธ** :

ปลอกกระสุนเกราะจงกล ผสมกับไฟละอองหรือก็คือดอกบัวนรก ออกมาเป็นกระสุนไฟผสมที่จะทำการคลุมปืนและร่างกายของผู้ใช้ แต่จะยิงออกมาได้ต้องใช้คู่กับขอบเขตไร้อัตตา มีผลเพิ่มพลังและความทนทานของร่างกาย สามารถยิงกระสุน .๔๑ ถึง .๔๓ ได้เหมือนยิงปืนธรรมดา สามารถยิงปืนเก็บเสียงได้

##### **.๕๖ กระสุนยักษา:** :

ปลอกกระสุนเกราะจงกล ผสมกับไฟระยางค์ สร้างออกมาเป็นร่างไฟขนาดยักษ์ที่มีการพลังทำลายร้างสูง และขยับตามการเคลื่อนที่ของโรรุว์ ร่างไฟยักษ์นี่มีบางส่วนคล้ายกับเกราะจงกลหรือดอกบัวนรกอยู่บริเวณรอบนอก แต่ยังไม่มีการยืนยันว่าคืออะไร ร่างยักษ์นี้สามารถต่อสู้กับหัวของช้างเอราวัณได้ รวมถึงสามารถถือใช้พลังของขวานอัคนีได้ด้วย

##### **กระสุนดับพญายม** :

โรรุว์จะใช้การผสมกระสุนนี้ในเบ้าหลอมของเกราะจงกลที่มีลักษณะคล้ายตะบองไฟผสมติดไว้ที่หางเพื่อสัมผัสไฟด้วยสัญชาตญาน ในขณะผสมโรรุว์จะยิงไฟผสมส่วนเกินออกมาจากหาง เมื่อเสร็จได้ออกมาเป็นกระสุนไฟผสมแปดขุม ความรุนแรงมหาศาลพอๆกับร่างเทียมเจ้านรกของทิวา จึงให้รังสีแห่งการคุกคาม และแรงกดดันมหาศาลแม้จะยังไม่ได้ยิง เมื่อยิงออกไปสามารถทำลายแร่กระจกมารได้อย่างรวดเร็ว ซึ่งรชตะก็พูดไว้ว่ากระสุนนี้ ต่างจากไฟผสมย่อส่วน แต่ไฟกลับผสานละเอียดเข้าไปในระดับโมเลกุล และตัวรชตะเองเมื่อโดนกระสุนก็บาดเจ็บหนัก จากนั้นก็พูดไว้ว่า ตนอาจไม่รอดจากกระสุนนี้ ถ้าไม่เลือกประจุไฟฟ้าใส่ร่างหนีออกมา และอาจเป็นเพราะโรรุว์เองก็เมือไม่นิ่งยิงพลาด ซึ่งคาดว่าเกิดจากการที่กระสุนแรงจนโรรุว์ไม่สามารถควบคุมได้ รวมถึงโรรุว์จะได้รับความเสียหายตีกลับในระดับที่เกราะจงกลรับไม่ไหว ทำให้สลบและเข้าสู่สภาวะวิกฤติทันที

1. ↑ [ตอนที่ 94 คืบคลาน]
2. ↑ [ตอนที่ 104 ViciOus Circle]
3. ↑ [ตอนที่ 98 รูปแบบเฉพาะตัว]
4. ↑ [ตอนที่ 106 รชตะปะทะโรรุว์]
5. ↑ [ตอนที่ 70 ร่างเทียมเจ้านรก]
6. ↑ [ตอนที่ 128 ตัวตนที่สอง]
7. ↑ [ตอนที่ 131 ขาด]
8. ↑ [ตอนที่ 132 ชะตากรรมของผู้ถูกเลือก]
9. ↑ [ตอนที่ 133 Friend Or Enemy]
10. ↑ [ตอนที่ 145 โรรุว์อีกคน]
11. ↑ 11.0 11.1 11.2 [ตอนที่ 156 ผู้รุกราน]
12. ↑ 12.0 12.1 [ตอนที่ 208 ผู้ชนะและผู้แพ้]
13. ↑ [ตอนที่ 164 ดาบศิลาแดงเดือด]
14. ↑ 14.0 14.1 14.2 [ตอนที่ 207 หนึ่ง สอง และสาม]
15. ↑ [ตอนที่ 165 สิ่งที่ไม่ได้พูดออกไป]
16. ↑ [ตอนที่ 173 บทบรรเลงแห่งจุดจบ]
17. ↑ 17.0 17.1 [ตอนที่ 206 ปัทมาวุธ]
18. ↑  [ตอนที่ 239 ตัวต่อชิ้นสุดท้าย]
19. ↑ [ตอนที่ 146 กระสุนดับพญายม]